**PIELIKUMS**

Limbažu novada domes

23.11.2023. sēdes lēmumam Nr.933

(protokols Nr.14, 4.)

# LĪGUMS NR. \_\_\_\_\_\_\_\_\_\_\_

# PAR ATKRITUMU APSAIMNIEKOŠANU

|  |  |
| --- | --- |
| Limbažos | 2023. gada \_\_\_. \_\_\_\_\_\_\_\_\_\_\_ |

**Limbažu novada pašvaldība,** nodokļu maksātāja reģistrācijas Nr. 90009114631, adrese: Rīgas iela 16, Limbaži, Limbažu novads, LV–4001, turpmāk – **Pašvaldība**, kuru uz Pašvaldības nolikuma pamata pārstāv Pašvaldības domes priekšsēdētājs Dagnis Straubergs, no vienas puses un

**Sabiedrība ar ierobežotu atbildību** **“ZAAO”**, reģistrācijas Nr. 44103015509, adrese: Rīgas iela 32, Valmiera, Valmieras novads, LV-4201, turpmāk – **Apsaimniekotājs**, kuru uz statūtu pamata pārstāv valdes priekšsēdētājs (vārds uzvārds) no otras puses, turpmāk Pašvaldība un Apsaimniekotājs kopā – **Puses**, katra atsevišķi – **Puse**,

ņemot vērā, ka:

1. Pašvaldība ir Apsaimniekotāja dalībniece, kurai pieder 7.36369 % SIA “ZAAO” kapitāla daļas;
2. Atkritumu apsaimniekošanas likuma 18. panta pirmo daļu, kas nosaka, ka pašvaldība publisko iepirkumu vai publisko un privāto partnerību regulējošos normatīvajos aktos noteiktajā kārtībā izvēlas atkritumu apsaimniekotāju, kurš veiks sadzīves atkritumu un mājsaimniecībās radīto būvniecības atkritumu savākšanu, pārvadāšanu, pārkraušanu, šķirošanu un uzglabāšanu attiecīgajā sadzīves atkritumu apsaimniekošanas zonā, par piedāvājuma izvēles kritēriju nosakot saimnieciski visizdevīgāko piedāvājumu;
3. Publisko iepirkumu likuma 4. panta trešo daļu, kas nosaka, ka Publisko iepirkuma likumu nepiemēro tādas personas veiktajiem būvdarbiem, piegādēm vai sniegtajiem pakalpojumiem, kura atbilst visām šādām pazīmēm: 1) tā atrodas tādā vairāku pasūtītāju kopīgā kontrolē, kas izpaužas kā tiesības ietekmēt kontrolētās personas darbības stratēģiskos mērķus un lēmumus; 2) vairāk nekā 80 procentus no tās darbībām veido konkrētu uzdevumu izpilde kopīgi kontrolējošo pasūtītāju vai citu minēto pasūtītāju kontrolēto personu interesēs; 3) tajā nav tiešas privātā kapitāla līdzdalības, izņemot tādu privātā kapitāla līdzdalības veidu, kas atbilstoši komerctiesības regulējošiem normatīvajiem aktiem un Līgumam par Eiropas Savienības darbību neietver tiesības ietekmēt un kontrolēt tās lēmumus un kam nav izšķirošas ietekmes uz to;
4. Pašvaldības domes 2023. gada \_\_\_. \_\_\_\_\_\_\_\_\_\_\_ sēdes lēmumu Nr. \_\_\_\_\_ “Par sadzīves atkritumu apsaimniekošanu Limbažu novadā un atkritumu apsaimniekošanas līguma slēgšanu” (protokols Nr. \_\_; \_\_\_. §),

Puses noslēdz šāda satura atkritumu apsaimniekošanas līgumu, turpmāk – **Līgums**,

1. **Līguma priekšmets**
   1. Pašvaldība piešķir Apsaimniekotājam tiesības sniegt atkritumu apsaimniekošanas pakalpojumus atkritumu radītājiem, turpmāk – **Klienti**, Pašvaldības teritorijā, savukārt Apsaimniekotājs apņemas nodrošināt atkritumu apsaimniekošanas pakalpojumu sniegšanu, ievērojot atkritumu apsaimniekošanas un vides aizsardzības jomu regulējošo normatīvo aktu prasības un saskaņā ar apstiprinātajiem plānošanas dokumentiem. Ar atkritumu apsaimniekošanas pakalpojumiem Līguma ietvaros tiek saprasta sadzīves atkritumu un mājsaimniecībās radīto būvniecības atkritumu savākšana (tai skaitā atkritumu vākšana, šķirošana un sajaukšana, lai tos pārvadātu), uzglabāšana, pārkraušana un pārvadāšana, turpmāk - **Pakalpojumi**.
   2. Apsaimniekotājs sadzīves atkritumu apsaimniekošanas pakalpojumu sniedz Klientiem, pamatojoties uz patstāvīgiem līgumiem, kas noslēgti Apsaimniekotāja un Klientu starpā.
   3. Apsaimniekotājs mājsaimniecībās radīto būvniecības atkritumu apsaimniekošanas pakalpojumu sniedz Klientiem, pēc nepieciešamības vienojoties ar Klientiem par konkrētu pakalpojuma sniegšanas nepieciešamības gadījumu.
   4. Apsaimniekotājs darbojas atbilstoši spēkā esošajiem normatīvajiem aktiem pakalpojumu sniegšanā, ievērojot apstiprinātajos plānošanas dokumentos noteiktos kvalitātes kritērijus un atkritumu apsaimniekošanas mērķus.
2. **Pušu vispārējās saistības**
   1. Apsaimniekotājs apņemas:
      1. Nodrošināt Līguma izpildi, ievērojot normatīvo aktu prasības, tajā skaitā attiecībā uz vides aizsardzību;
      2. Nodrošināt regulāru sadzīves atkritumu savākšanu un izvešanu no Klientiem - ne retāk kā noteikts Pašvaldības saistošajos noteikumos par atkritumu apsaimniekošanu;
      3. Nodrošināt mājsaimniecībās radīto būvniecības atkritumu izvešanu saskaņā ar vienošanos ar Klientu noteikumiem;
      4. Nodrošināt Klientus ar konteineriem vai priekšapmaksas maisiem sadzīves atkritumu uzkrāšanai, kuru veids un dizains ir saskaņots ar Pašvaldību;
      5. Vienojoties ar Klientiem par mājsaimniecībās radīto būvniecības atkritumu apsaimniekošanu, nodrošināt Klientus ar konteineriem vai mīkstajiem konteineriem (priekšapmaksas maisiem) šo atkritumu uzkrāšanai. Apsaimniekotājs un Klients ir tiesīgi vienoties par mājsaimniecībās radīto būvniecības atkritumu savākšanu no kaudzes, ievērojot Līguma 3.11. punkta noteikumus;
      6. Atkritumus pārvadāt ar speciāli šim nolūkam paredzētiem transportlīdzekļiem, kuri aprīkoti ar globālās pozicionēšanas iekārtām un Apsaimniekotāja atpazīstamības zīmēm;
      7. Nodrošināt lielgabarīta, būvniecības un celtniecības, ražošanas, bioloģisko un zaļo atkritumu savākšanu no Klientiem slēdzot atsevišķus līgumus, patstāvīgi vienojoties par pakalpojuma maksu;
      8. Norīkot darbu izpildei kvalificētus darbiniekus un nodrošināt to regulāru apmācību;
      9. Nodrošināt darbiniekus ar darba apģērbu, uz kura ir norādītas Apsaimniekotāja atpazīstamības zīmes.
      10. Piedāvāt dalītās atkritumu vākšanas iespējas Klientiem, kas atbilst Pašvaldības apstiprinātajiem teritorijas attīstības dokumentiem un apstiprinātajiem plānošanas dokumentiem, kā arī citiem normatīvajiem aktiem;
      11. Sadzīves atkritumu un mājsaimniecībās radīto būvniecības atkritumu apsaimniekošanas pakalpojumus sniegt par Līgumā norādītā kārtībā aprēķinātu samaksu. Gadījumā, ja mainās normatīvajos aktos ietvertais regulējums maksas par atkritumu apsaimniekošanu noteikšanai, puses vadās no normatīvajos aktos noteiktā;
      12. Apglabāšanai paredzētos sadzīves atkritumus un mājsaimniecībās radītos būvniecības atkritumus, kas savākti Pašvaldības teritorijā, nogādāt cieto sadzīves atkritumu poligonā/aprites ekonomikas centrā “Daibe”. Atkritumi, kas netiek paredzēti apglabāšanai, tiek izmantoti atbilstoši normatīvajos aktos noteiktajām prasībām;
      13. Regulāri informēt atkritumu radītājus par aktualitātēm atkritumu apsaimniekošanas jomā un izglītot par atkritumu apsaimniekošanas procesiem, nodrošinot atkritumu radītājus ar informāciju medijos (tajā skaitā sociālajos tīklos), kā arī citos sabiedrībai pieejamos veidos;
      14. Veikt nepieciešamās aktivitātes, lai tiktu noslēgti līgumi ar visiem Pašvaldības teritorijā esošajiem atkritumu radītājiem par radīto sadzīves atkritumu apsaimniekošanu.
   2. Apsaimniekotājam ir tiesības:
      1. Pieprasīt no Klientiem maksu par sadzīves atkritumu un mājsaimniecībās radīto būvniecības atkritumu apsaimniekošanu, kas aprēķināta Līgumā paredzētajā kārtībā;
      2. Nepieciešamības gadījumā par Klientu pārkāpumiem informēt Pašvaldību;
      3. Patstāvīgi noteikt maksu Klientiem par cita veida atkritumu apsaimniekošanu;
      4. Pārtraukt līguma attiecības ar Klientiem maksājumu kavējumu vai citu līguma pārkāpumu gadījumā, par līguma attiecību pārtraukšanu informējot Pašvaldību, ievērojot spēkā esošo normatīvo aktu prasības;
   3. Pašvaldība apņemas:
      1. Līguma darbības laikā neslēgt līgumu par atkritumu apsaimniekošanu visā tās teritorijā vai kādā daļā ar citu atkritumu apsaimniekotāju;
      2. Sadarboties ar Apsaimniekotāju pašvaldības iedzīvotāju informēšanā par izmaiņām Pakalpojumos;
      3. Informēt atkritumu radītājus par noslēgto līgumu ar Apsaimniekotāju;
      4. Normatīvajos aktos noteiktajā kārtībā piemērot sankcijas (vai veicināt to piemērošanu) atkritumu radītājiem, kuriem nav spēkā esoša līguma ar Apsaimniekotāju vai kuri apzināti izvairās no radīto sadzīves atkritumu un mājsaimniecībās radīto būvniecības atkritumu apsaimniekošanas Pašvaldības un Apsaimniekotāja organizētā veidā;
      5. Organizēt un kontrolēt sadzīves atkritumu un mājsaimniecībās radīto būvniecības atkritumu apsaimniekošanu tās administratīvajā teritorijā saskaņā ar normatīvajiem aktiem atkritumu apsaimniekošanas jomā;
      6. Nepieciešamības gadījumā piedalīties strīdu risināšanā starp Apsaimniekotāju un Klientu.
   4. Pašvaldībai ir tiesības:
      1. Ieguldīt līdzekļus atkritumu apsaimniekošanas sistēmas izveidē un uzturēšanā atbilstoši Atkritumu apsaimniekošanas valsts plānam un apstiprinātajiem plānošanas dokumentiem;
      2. Bez īpaša brīdinājuma uzraudzīt un kontrolēt Līguma izpildes gaitu un Apsaimniekotāja darbības atbilstību normatīvo aktu prasībām un Līguma noteikumiem.
   5. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieka, kā arī Līguma izpildē iesaistīto trešo personu darbības vai bezdarbības rezultātā, tai skaitā, rupjas neuzmanības, ļaunā nolūkā izdarīto darbību vai nolaidības rezultātā.
3. **Maksa par pakalpojumu sniegšanu**
   1. Apsaimniekotājs veic sadzīves atkritumu apsaimniekošanu, Klientiem piemērojot maksu 24,00 EUR (bez PVN) par vienu kubikmetru (1 m3) sadzīves atkritumu plus pievienotās vērtības nodoklis normatīvajos aktos noteiktajā apmērā. Šajā punktā norādītā maksa sastāv no:
      1. maksa par sadzīves atkritumu savākšanu, pārvadāšanu, pārkraušanu, šķirošanu un citām normatīvajos aktos noteiktajām darbībām, ko veic pirms atkritumu reģenerācijas un kas samazina apglabājamo atkritumu apjomu, par uzglabāšanu, dalītās atkritumu savākšanas, pārkraušanas un šķirošanas infrastruktūras objektu uzturēšanu atbilstoši līgumam, kuru noslēgusi pašvaldība un atkritumu apsaimniekotājs, kā arī izmaksas to sabiedrības izglītības pasākumu finansēšanai, kuri vērsti uz atkritumu radītāju izglītošanu atkritumu apsaimniekošanas jomā – 12,42 EUR apmērā par 1 m3;
      2. Sabiedrisko pakalpojumu regulēšanas komisijas apstiprinātais tarifs par sadzīves atkritumu apglabāšanu (nešķirotu sadzīves atkritumu apstrādi) cieto sadzīves atkritumu poligonā/aprites ekonomikas centrā “Daibe”– 11,58 EUR apmērā par 1 m3.
   2. Apsaimniekotājs veic mājsaimniecībās radīto būvniecības atkritumu apsaimniekošanu, Klientiem piemērojot šādu maksu:
      1. Par mājsaimniecībās radīto būvniecības atkritumu izvešanu no klienta norādītas adreses – 44,50 EUR par 1 m3 (bez PVN), ko veidos:
         1. maksa par mājsaimniecībās radīto būvniecības atkritumu savākšanu, pārvadāšanu, pārkraušanu, uzglabāšanu – 10,58 EUR apmērā par 1 m3;
         2. maksa par mājsaimniecībās radīto būvniecības atkritumu pieņemšanu apglabāšanai cieto sadzīves atkritumu poligonā/aprites ekonomikas centrā “Daibe” – 33,92 EUR apmērā par 1 m3.
   3. Līguma 3.1. punktā noteikto maksas apmēru Pašvaldība pēc Apsaimniekotāja pieprasījuma vai savas iniciatīvas pārskata ne biežāk kā vienu reizi gadā, ja iestājas kāds no turpmāk norādītajiem priekšnoteikumiem:
      1. Par vairāk kā 5 (pieci) % salīdzinot ar situāciju uz Līguma noslēgšanas brīdi, mainās dīzeļdegvielas cena. Apsaimniekotājs apliecina, ka degvielas izmaksas, kas ietvertas sadzīves atkritumu savākšanas, pārvadāšanas, pārkraušana un uzglabāšanas komponentē veido 20 (divdesmit)% no kopējām šīs komponentes izmaksām un ir aprēķinātas pēc dīzeļdegvielas cenas par vienu litru 1,50 EUR (bez PVN) apmērā;
      2. Par vairāk nekā 5 (pieci) % salīdzinot ar situāciju uz Līguma noslēgšanas brīdi, mainās valstī noteiktās minimālās mēneša darba algas apmērs un minimālās stundas tarifa likme;
      3. Patēriņa cenu izmaiņas (inflācija/deflācija) iepriekšējā gadā pret gadu, kurā tiek pārskatīta Apsaimniekošana maksa, sasniedz vismaz 1%.
   4. Līguma 3.2. punktā noteikto maksas apmēru Pašvaldība pēc Apsaimniekotāja pieprasījuma vai savas iniciatīvas pārskata ne biežāk kā vienu reizi gadā, ja iestājas kāds no turpmāk norādītajiem priekšnoteikumiem:
      1. Par vairāk nekā 5 (pieci) % salīdzinot ar situāciju uz Līguma noslēgšanas brīdi, mainās dīzeļdegvielas cena. Apsaimniekotājs apliecina, ka degvielas izmaksas, kas ietvertas mājsaimniecībās radīto būvniecības atkritumu savākšanas, pārvadāšanas, pārkraušana un uzglabāšanas komponentē veido 20 (divdesmit) % no kopējām šīs komponentes izmaksām un ir aprēķinātas pēc dīzeļdegvielas cenas par vienu litru 1,50 EUR (bez PVN) apmērā;
      2. Par vairāk nekā 5 (pieci) % salīdzinot ar situāciju uz Līguma noslēgšanas brīdi, mainās valstī noteiktās minimālās mēneša darba algas apmērs un minimālās stundas tarifa likme;
      3. Par vairāk nekā 5 (pieci) % salīdzinot ar situāciju uz Līguma noslēgšanas brīdi mainās ar mājsaimniecībās radīto būvniecības atkritumu apsaimniekošanas pakalpojumu nodrošināšanai saistīto ārpakalpojumu izmaksas;
      4. Patēriņa cenu izmaiņas (inflācija/deflācija) iepriekšējā gadā pret gadu, kurā tiek pārskatīta Apsaimniekošana maksa, sasniedz vismaz 1%.
   5. Puses nosaka, ka gadījumā, ja iestājas kāds no Līguma 3.3 un 3.4. punktā minētajiem, vai citiem priekšnoteikumiem, par kuriem Puses vienojas, maksas apmērs tiek mainīts proporcionāli attiecīgās izmaksu komponentes īpatsvaram. Piemērojot tarifu par sadzīves atkritumu apglabāšanu (nešķirotu sadzīves atkritumu apstrādi) vai dabas resursu nodokli par sadzīves atkritumu apglabāšanu (nešķirotu sadzīves atkritumu apstrādi) un attiecinot to uz vienu kubikmetru sadzīves atkritumu, Puses piemēros koeficientu, par kura apmēru normatīvajos aktos noteiktajā kārtībā Apsaimniekotājs ir informējis Pašvaldību.
   6. Pašvaldība izskata Apsaimniekotāja iesniegtos dokumentus par Apsaimniekošanas maksas izmaiņām 1 mēneša laikā un pieņem attiecīgu lēmumu par izmaiņu veikšanu vai neveikšanu.
   7. Ja Pašvaldība, izvērtējot Apsaimniekošanas maksas izmaiņu pamatojumu, atzīst to par pamatotu, Apsaimniekošanas maksas izmaiņas stājas spēkā 1 (viena) mēneša laikā pēc Pašvaldības domes lēmuma (par atkritumu apsaimniekošanas maksu pašvaldības administratīvajā teritorijā) spēkā stāšanās.
   8. Pašvaldība, nekavējoties pēc Līguma 3.7. punktā minētā lēmuma pieņemšanas, informē atkritumu radītājus par aktuālo maksas par sadzīves atkritumu un mājsaimniecībās radīto būvniecības atkritumu apsaimniekošanu apmēru, informāciju publicējot Pašvaldības oficiālajā tīmekļvietnē un vietējā Pašvaldības laikrakstā.
   9. Gadījumā, ja Pašvaldība nepiekrīt maksas par sadzīves atkritumu un mājsaimniecībās radīto būvniecības atkritumu apsaimniekošanu palielināšanai un Apsaimniekotājs paziņo par vēlmi izbeigt līgumu, Pašvaldība veic nepieciešamās darbības, lai nekavējoties veiktu jauna atkritumu apsaimniekotāja izvēli.
   10. Maksājumu apmērs Klientam tiek noteikts atbilstoši noslēgtajam līgumam starp Klientu un apsaimniekotāju, ņemot vērā Klienta izvēlēto konteinera veidu, konteinera tukšošanas regularitāti un citiem noteikumiem, par kuriem Klients un Apsaimniekotājs ir vienojušies.
   11. Ja Līguma darbības laikā normatīvajos aktos noteiktajā kārtībā ir apstiprināts cits tarifs par sadzīves atkritumu vai mājsaimniecībās radīto būvniecības atkritumu apglabāšanu (atkritumu apstrādi) atkritumu poligonā, Apsaimniekotājs patstāvīgi iekļauj apstiprināto tarifu atkritumu apsaimniekošanas maksā ar tarifa spēkā stāšanās dienu.
   12. Citu veidu atkritumu savākšana tiek veikta par Apsaimniekotāja noteiktu cenu, kuru tas dara zināmu Klientiem pirms attiecīgā pakalpojuma sniegšanas uzsākšanas.
   13. Apsaimniekotājam ir tiesības piemērot Pašvaldības noteiktajai maksai koeficientu 1,5 gadījumos, kad sadzīves atkritumi ir novietoti ārpus Klienta lietošanā esošā atkritumu konteinera. Šīs tiesības īstenošana ir iespējama gadījumos, kad Apsaimniekotājs ir ievērojis sadzīves atkritumu izvešanas grafiku vai Apsaimniekotāja noteikto mājsaimniecībās radīto būvniecības atkritumu izvešanas kārtību.
   14. Par Klientu pieprasītiem papildu pakalpojumiem, kas saistīti ar sadzīves atkritumu un mājsaimniecībās radīto būvniecības atkritumu apsaimniekošanu, piemēram, mīkstā konteinera (priekšapmaksas maisa) lietošana, konteinera piegāde, mājsaimniecībās radīto būvniecības atkritumu savākšanu no kaudzes, maksu nosaka Apsaimniekotājs, ievērojot konkrētā pakalpojuma specifiku.
4. **Līguma darbības termiņš un spēkā esamība**
   1. Līgums stājas spēkā **2023. gada 22. decembrī.**
   2. Līgums ir spēkā 7 (septiņus) gadusno Līguma spēkā stāšanās dienas.
   3. Puses savstarpēji vienojoties ir tiesīgas izbeigt Līgumu, nodrošinot sadzīves atkritumu apsaimniekošanas nepārtrauktību.
   4. Pašvaldība ir tiesīga vienpusēji izbeigt Līgumu, ja:
      1. Apsaimniekotājs normatīvajos aktos noteiktajos gadījumos ir zaudējis tiesības sniegt Pakalpojumus;
      2. Apsaimniekotājs Pakalpojumu sniegšanā pieļauj atkārtotas būtiskas novirzes no Līgumā noteiktajām prasībām un pēc attiecīga brīdinājuma saņemšanas nav novērsis konstatētos pārkāpumus Pušu noteiktajā termiņā.
   5. Līguma 4.4. punkta piemērošanas gadījumā Pašvaldība iesniedz Apsaimniekotājam paziņojumu par Līguma darbības izbeigšanu. Līguma darbība uzskatāma par izbeigtu 60 (sešdesmitajā) dienā pēc paziņojuma nosūtīšanas.
   6. Apsaimniekotājs ir tiesīgs vienpusēji izbeigt Līgumu 3 (trīs) mēnešus iepriekš par to informējot Pašvaldību.
   7. Visos gadījumos, kad tiek izbeigta Līguma darbība (izņemot Līguma 4.4.1. punktā noteikto gadījumu), Apsaimniekotājs nodrošina Pakalpojumu nepārtrauktību un turpina Pakalpojumu sniegšanu līdz brīdim, kad Pašvaldība normatīvajos aktos noteiktajā kārtībā ir izvēlējusies jaunu apsaimniekotāju un šis apsaimniekotājs ir pilnībā pārņēmis saistības ar Klientiem.
   8. Līguma darbības izbeigšanas gadījumā Apsaimniekotājs nodod Pašvaldībai Apsaimniekotāja uzturētā līgumu reģistra kopiju, kas nepieciešama jaunu līgumu ar Klientiem noslēgšanai.
5. **INFORMĀCIJAS APMAIŅA** 
   1. Līguma darbības laikā Puses normatīvajos aktos noteiktajā kārtībā, apmērā un termiņos sniedz viena otrai visu Līguma darbības nodrošināšanai nepieciešamo un normatīvajos aktos noteikto informāciju.
   2. Papildus Līguma 5.1. punktā noteiktajai informācijas apmaiņai, Apsaimniekotājs apņemas:
      1. Pēc Pašvaldības pieprasījuma sniegt informāciju par Pakalpojumu sniegšanas kvantitatīvajiem rādītājiem, noslēgto līgumu skaitu ar Klientiem un citiem ar Pakalpojumu sniegšanu saistītiem jautājumiem, piemēram, atkritumu savākšanā iesaistīto transportlīdzekļu kustības maršrutiem, u.c.;
      2. Informēt Pašvaldību par gadījumiem, kad tas konstatē Pašvaldības izdoto atkritumu apsaimniekošanas jomu regulējošo saistošo noteikumu nepildīšanu vai pārkāpumus;
      3. Pēc Pašvaldības pieprasījuma sniegt atskaites par Pakalpojumu sniegšanas un līguma izpildes rezultātiem, transportlīdzekļa uzskaites datiem, kurā fiksēts laiks un kustība, savākto, apglabāto un pārstrādāto atkritumu daudzumu, darbinieku skaitu, kas nodrošina pakalpojumu izpildi Pašvaldības administratīvajā teritorijā, kā arī atskaiti par Klientu rēķinu apmaksas disciplīnu.
   3. Papildus Līguma 5.1.punktā noteiktajai informācijas apmaiņai, Pašvaldība apņemas:
      1. Nodrošināt Apsaimniekotāju ar tās rīcībā esošo atkritumu apsaimniekošanas pakalpojumu sniegšanai nepieciešamo informāciju;
      2. Sniegt Apsaimniekotājam informāciju par atkritumu radītājiem, kuri nav slēguši līgumus par atkritumu apsaimniekošanu un iesaistīt pašvaldības policiju vai citu atbildīgo iestādi, lai kontrolētu Pašvaldības saistošo noteikumu izpildi, tādējādi veicinot visu Pašvaldības teritorijā esošo atkritumu radītāju iesaistīšanos atkritumu apsaimniekošanas sistēmā.
   4. Pašvaldībai ir tiesības pieprasīt informāciju no Apsaimniekotāja par atkritumu apsaimniekošanas pakalpojumu sniegšanas kvantitatīvajiem rādītājiem, noslēgtajiem līgumiem ar Klientiem, kā arī citiem jautājumiem.
   5. Apsaimniekotājam ir tiesības pieprasīt no Pašvaldības tās rīcībā esošo pakalpojuma sniegšanai nepieciešamo informāciju, t.sk. Pašvaldībā reģistrēto nekustamo īpašumu adrešu sarakstu, informāciju par deklarēto iedzīvotāju skaitu attiecīgajā īpašumā, u.c.
6. **Dažādi**
   1. Puses ir atbildīgas par Līguma izpildi un zaudējumiem, kas radušies saistībā ar Līguma nosacījumu neizpildi, tajā skaitā nepamatotu Līguma darbības izbeigšanu.
   2. Puses rakstveidā paziņo viena otrai tās kontaktpersonas, kuras būs atbildīgas par jautājumu, kas saistīti ar Līguma izpildi, risināšanu.
   3. Pusēm ir pienākums informēt vienai otru par izmaiņām, kas var ietekmēt atkritumu apsaimniekošanas pakalpojumu sniegšanu (reorganizācija, streiki, u.c.), kā arī par rekvizītu, pilnvaroto personu/kontaktpersonu maiņu u.c. izmaiņām.
   4. Puses ir atbrīvotas no atbildības par šī Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtas rakstura apstākļu rezultātā, kuru darbība sākusies pēc šī Līguma noslēgšanas un kurus nevarēja iepriekš ne paredzēt, ne novērst. Par ārkārtas apstākļu iestāšanos Pusēm ir jāpaziņo 10 dienu laikā no ārkārtas apstākļu iestāšanas dienas otrai pusei rakstveidā.
   5. Jebkuri strīdi vai domstarpības šī Līguma izpildes sakarā tiks risināti savstarpēju pārrunu ceļā. Ja vienošanās netiek panākta, strīda izskatīšana nododama Latvijas Republikas tiesā normatīvajos aktos noteiktajā kārtībā un tas ir izskatāms saskaņā ar Latvijas Republikā spēkā esošajiem normatīvajiem aktiem.
   6. Līgums ir saistošs Pašvaldībai un Apsaimniekotājam, kā arī visām trešajām personām, kuras likumīgi pārņem viņu tiesības un pienākumus.
   7. Neviena no Pusēm bez otras Puses piekrišanas nedrīkst nodot no Līguma izrietošos pienākumus un tiesības trešajām personām.
   8. Līgums sastādīts un parakstīts latviešu valodā. Pušu pārstāvji Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejama abpusēji parakstīts Līgums elektroniskā formātā.

|  |  |
| --- | --- |
| **Pašvaldības vārdā:** | **Apsaimniekotāja vārdā:** |
| Domes priekšsēdētājs Dagnis Straubergs | Valdes priekšsēdētājs (vārds uzvārds) |