PROJEKTS

**VIDZEMES ATKRITUMU APSAIMNIEKOŠANAS REĢIONA**

**ATKRITUMU APSAIMNIEKOŠANAS REĢIONĀLĀ CENTRA**

**REGLAMENTS**

\_\_[vieta]\_\_\_\_

202\_. gada \_\_\_. \_\_\_\_\_\_\_\_\_\_\_\_\_ Nr. \_\_\_\_\_\_\_

**I. Vispārīgie jautājumi**

1. Vidzemes atkritumu apsaimniekošanas reģiona atkritumu apsaimniekošanas reģionālā centra reglaments, turpmāk – **Reglaments**, nosaka reģiona atkritumu apsaimniekošanas reģionālā centra – SIA “ZAAO”–, turpmāk – **AARC**, uzdevumus, struktūru un darba organizāciju.
2. Saskaņā ar Atkritumu apsaimniekošanas likumu AARC ir publiski privāta kapitālsabiedrība, kas veic Vidzemes atkritumu apsaimniekošanas reģiona pašvaldību deleģētos pārvaldes uzdevumus, īstenojot atkritumu apsaimniekošanas valsts plānā un atkritumu apsaimniekošanas reģionālajā plānā noteiktos atkritumu apsaimniekošanas mērķus.
3. AARC veic nacionālajos un reģionālajos attīstības plānošanas dokumentos, Atkritumu apsaimniekošanas likumā, Valsts pārvaldes iekārtas likumā, un citos normatīvajos aktos, kā arī Reglamentā noteiktos uzdevumus, funkcijas un darbības.

**II. AARC uzdevumi**

1. AARC uzdevumi:
2. nodrošināt Vidzemes atkritumu apsaimniekošanas reģionālā plāna ieviešanu tiktāl, ciktāl, tas nav saistīts ar AARC pienākumu izpildes kontroli, ņemot vērā Atkritumu apsaimniekošanas likumā noteikto pašvaldību kompetenci atkritumu apsaimniekošanas jomā;
3. patstāvīgi vai sadarbībā ar Vidzemes atkritumu apsaimniekošanas reģiona pašvaldībām un Atkritumu apsaimniekošanas likuma 18. panta noteiktajā kārtībā izraudzīto atkritumu apsaimniekotāju veicināt iedzīvotāju aktīvu iesaisti atkritumu šķirošanā, to rašanās novēršanā un samazināšanā, rīkojot izglītošanas pasākumus un atkritumu šķirošanu, to rašanās novēršanu un samazināšanu veicinošas kampaņas, kā arī atbalstot iedzīvotāju iniciatīvas;
4. apkopot un pēc pieprasījuma sniegt valsts un pašvaldību institūcijām informāciju par sadzīves atkritumu apsaimniekošanu Vidzemes atkritumu apsaimniekošanas reģionā un katrā Vidzemes atkritumu apsaimniekošanas reģionālajā centrā ietilpstošajā pašvaldībā, lai izvērtētu atkritumu pārstrādes un atkritumu apglabāšanas samazināšanas mērķu izpildi.
5. Lai nodrošinātu Reglamenta 4. punkta noteiktos uzdevumus, AARC ir tiesīgs veikt šādas darbības, bet ne tikai:
6. Sadzīves atkritumu poligonu apsaimniekošana, pietiekamu atkritumu apglabāšanas jaudu un saistīto procesu nodrošināšana;
7. Atkritumu sagatavošanas pārstrādei un reģenerācijai infrastruktūras apsaimniekošana un attīstības nodrošināšana;
8. Bioloģisko atkritumu pārstrādes iekārtu apsaimniekošana;
9. Būvniecības un būvju nojaukšanas atkritumu pārstrādes iekārtu apsaimniekošana;
10. Ar atkritumu apsaimniekošanu saistīto darbību pārraudzība un koordinācija Vidzemes atkritumu apsaimniekošanas reģiona līmenī;
11. Sabiedrības informēšanas un izglītošanas pasākumu koordinēšana un šādu pasākumu organizēšana Vidzemes atkritumu apsaimniekošanas reģiona un pašvaldību līmenī;
12. Atkritumu dalītās vākšanas sistēmas darbības koordinēšana Vidzemes atkritumu apsaimniekošanas reģiona un pašvaldību līmenī;
13. Atkritumos esošu preču sagatavošanas atkārtotai izmantošanai un atkārtotas izmantošanas sistēmas darbības nodrošināšana;
14. Reģiona atkritumu ražotāju (t.sk. sadzīves, ražošanas un bīstamie atkritumi) datu bāzes uzturēšana, informācijas apkopošana par reģionā strādājošajiem atkritumu apsaimniekošanas komersantiem, pieejamo infrastruktūru un darbības rezultātiem;
15. Ar mājkompostēšanu saistīto reģistru izveide un uzturēšana;
16. Informācijas sagatavošana un ziņošana valsts iestādēm par atkritumu apsaimniekošanas sektorā noteikto sadzīves atkritumu pārstrādes un reģenerācijas mērķu sasniegšanu atkritumu apsaimniekošanas reģionā;
17. Pārstrādei sagatavoto materiālu /pārstrādes galaproduktu realizācijas un izmantošanas organizēšana, īpaši attiecībā uz bioloģisko atkritumu pārstrādes galaproduktu un no atkritumiem iegūto kurināmo;
18. Reģionālā vides izglītības un kompetences centra (centru) darbības nodrošināšana;
19. Sadzīves atkritumu savākšanas un pārvadāšanas pakalpojuma nodrošināšana;
20. Sadzīves atkritumu dalītās vākšanas pakalpojumu nodrošināšana;
21. Lokālo atkritumu apsaimniekošanas infrastruktūras objektu (kompostēšanas vietas un laukumi, šķirošanas stacijas) apsaimniekošana, apsaimniekošanas organizēšana, u.c.

**III. AARC struktūra un AARC darba organizācija**

1. AARC darbības regulāro uzraudzību veic AARC (SIA “ZAAO”) dalībnieku sapulce, ievērojot spēkā esošajos normatīvajos aktos noteikto kompetenci, deleģējumu un uzraudzības apjomu. AARC dalībnieku sapulci organizē un lēmumus pieņem atbilstoši Publiskas personas kapitāla daļu un kapitālsabiedrību pārvaldības likumā noteiktajā kārtībā.
2. AARC darbību nodrošina AARC (SIA “ZAAO”) valde. AARC valde ir izpildinstitūcija, kura vada un pārstāv AARC. AARC valdes un tās locekļu ievēlēšanas, atsaukšanas kārtība, kā arī pilnvarojuma, kompetences un pienākumu apjoms ir noteikts Publiskas personas kapitāla daļu un kapitālsabiedrību pārvaldības likumā, Komerclikumā, AARC statūtos, dalībnieku sapulces lēmumos un AARC valdes locekļu pilnvarojuma līgumā.
3. Valde pieņem lēmumus visos AARC darbības jautājumos, izņemot jautājumus, kuros lēmumus saskaņā ar Publiskas personas kapitāla daļu un kapitālsabiedrību pārvaldības likumu, AARC statūtiem pieņem dalībnieku sapulce.
4. Valde pārstāv AARC, pārvalda AARC mantu un rīkojas ar tās līdzekļiem spēkā esošo normatīvo aktu, dalībnieku sapulces lēmumu, Reglamenta, citu iekšējo normatīvo aktu un AARC budžeta ietvaros.
5. Darba organizācijas kārtības jautājumus, kas nav norādīti Reglamentā, nosaka AARC (SIA”ZAAO”) valdes priekšsēdētāja izdoti iekšējie normatīvie akti.
6. AARC (SIA “ZAAO”) organizatorisko struktūru un katras AARC nodaļas/struktūrvienības kompetences, funkciju un uzdevumu apjomu nosaka AARC valdes priekšsēdētājs. AARC nodaļas/struktūrvienības ir tieši pakļautas AARC valdes priekšsēdētājam.
7. Reglamenta 11. punktā minēto AARC struktūrvienību vadītāju, kā arī darbinieku uzdevumus un pienākumus nosaka AARC valdes priekšsēdētājs un/vai attiecīgās nodaļas/struktūrvienības vadītājs konkrētajā amata aprakstā.
8. Ja darbinieks ir saņēmis tiešu uzdevumu no AARC valdes priekšsēdētāja vai citas augstākas amatpersonas, kura nav viņa tiešais vadītājs, viņš par to informē savu tiešo vadītāju.
9. AARC valdes priekšsēdētājs, lai īstenotu savas kompetences jomā esošus uzdevumus, ar rīkojumu var izveidot darba grupas un komisijas patstāvīgai darbībai vai atsevišķu uzdevumu izpildei.
10. Izveidojot Reglamenta 14. punktā noteikto darba grupu vai komisiju, tajā var iesaistīt arī citu institūciju pārstāvjus. Šajā gadījumā citu institūciju pārstāvju iekļaušanu darba grupā vai komisijā AARC saskaņo ar attiecīgās institūcijas vadītāju.

**IV. Citi jautājumi**

1. Grozījumus Reglamentā pēc savas iniciatīvas vai pamatojoties uz AARC dalībnieku sapulces lēmumu, sagatavo AARC valde vai AARC valdes noteikta nodaļa/struktūrvienība.
2. Reglamenta grozījumus saskaņo AARC dalībnieku sapulce un tos apstiprina AARC valdes priekšsēdētājs.

[amats] [vārds uzvārds]