**1.PIELIKUMS**

Limbažu novada domes

23.11.2023. sēdes lēmumam Nr.1040

(protokols Nr.14, 111.)

**APBŪVES tiesību izsoles noTEIKUMI vēja turbīnas ierīkošanai**

**ZEMES GABALĀ magones, alojas pagastā, Limbažu novadā**

1. **Vispārīgie noteikumi**
   1. Izsoles noteikumi (turpmāk - Noteikumi) nosaka kārtību, kādā izsludināma un rīkojama izsole par apbūves tiesības vēja turbīnas ierīkošanai līguma slēgšanas tiesību publisku piešķiršanu (turpmāk - Izsole).
   2. Izsole tiek rīkota saskaņā ar 2023. gada 30. novembra Limbažu novada domes lēmumu, ievērojot spēkā esošos normatīvos aktus, t.sk.:
      1. 19.07.1995. Publiskas personas finanšu līdzekļu un mantas izšķērdēšanas novēršanas likumu;
      2. 28.01.1937. Civillikumu;
      3. 14.10.1998. Civilprocesa likumu;
      4. MK 19.06.2018. noteikumiem Nr.350 “Publiskas personas zemes nomas un apbūves tiesības noteikumi”;
      5. MK 16.06.2015. noteikumiem Nr.318 “Elektronisko izsoļu vietnes noteikumi”.
   3. Apbūves tiesību izsoles mērķis ir nodrošināt apbūves tiesības piešķiršanu par iespējami augstāko elektroniskās Izsoles rezultātā noteikto vienreizējo maksājumu, noslēdzot apbūves tiesības līgumu (turpmāk – Apbūves tiesības līgums).
   4. Izsole notiks elektronisko izsoļu vietnē [www.izsoles.ta.gov.lv](http://www.izsoles.ta.gov.lv)
2. **Informācijas publicēšanas kārtība**

Informācija (sludinājums) par izsoli tiek publicēta Latvijas Republikas oficiālajā izdevumā „Latvijas Vēstnesis”, laikrakstā „Limbažu novada ziņas”, pašvaldības tīmekļvietnē [www.limbazunovads.lv/sadaļā/](http://www.limbazunovads.lv/sadaļā/) izsoles un elektronisko izsoļu vietnē [www.izsoles.ta.gov.lv](http://www.izsoles.ta.gov.lv). Tālrunis informācijai 25749113, e-pasts: [aloja@limbazunovads.lv](mailto:aloja@limbazunovads.lv).

1. Izsoles objekts, obligātie papildu nosacījumi un sākumcena
   1. Izsoles objekts – tiesības slēgt apbūves tiesības līgumu par vēja elektroenerģijas turbīnas uzstādīšanu pašvaldībai piederošā zemesgabalā Magones, Alojas pagastā, Limbažu novadā, kadastra apzīmējums 6627 003 0129, 50,7 ha platībā (turpmāk - Zemesgabals).
   2. Zemesgabala nodošanas apbūves tiesībai mērķis – vēja turbīnas uzstādīšana ar plānoto jaudu 4 MW un saistīto inženierbūvju būvniecība un ekspluatācija, t.sk., bet ne tikai, veicot sekojošas darbības:
      1. Veicot inženierizpēti (topogrāfiskās, ģeodēziskās, ģeotehniskās, hidrometeoroloģiskās izpētes) un plānotās apbūves (vēja turbīnas un transporta infrastruktūra, inženierkomunikācijas) izvietojuma projektēšanu;
      2. Veicot ietekmes uz vidi sākotnējā novērtējumu vai ietekmes uz vidi novērtējuma procesu un normatīvos aktos noteiktā kārtībā saņemot paredzētās darbības akceptu;
      3. Veicot teritorijas plānojuma grozījumus vai lokālplānojuma izstrādi attiecīgajā teritorijā;
      4. Saņemot elektroenerģijas pārvades sistēmas operatora un/vai sadales sistēmas operatora tehniskos noteikumus un/vai prasības sistēmas pieslēguma ierīkošanai;
      5. Veicot apbūves teritorijas (zemes vienības daļas) kadastrālo uzmērīšanu un reģistrāciju Valsts zemes dienesta uzturētajā Nekustamā īpašuma valsts kadastra informācijas sistēmā, kā arī atmežojamo meža zemju izvietojuma plānu sagatavošanu, atbilstoši normatīvajiem aktiem par zemes kadastrālo uzmērīšanu;
      6. Izstrādājot būvniecības ieceres dokumentus un būvprojektu, ievērojot būvniecību reglamentējošos normatīvos aktus un tehniskās prasības;
      7. Pirms elektroenerģijas ražošanas un tirdzniecības uzsākšanas normatīvos aktos noteiktajā kārtībā saņemot atļauju jaunu elektroenerģiju ģenerējošu jaudu ieviešanai un uzstādīšanai, tai skaitā reģistrējoties elektroenerģijas ražotāju un tirgotāju reģistrā;
      8. Veicot apbūves tiesības nodalījumu atvēršanu Zemesgrāmatā u.c. nepieciešamās darbības.
   3. Apbūves tiesības līguma termiņš – līgums stājas spēkā ar abpusējas parakstīšanas dienu (pēdējā pievienotā droša elektroniskā paraksta un tā laika zīmoga datums) un ir spēkā 30 (trīsdesmit) gadus. Apbūves tiesības līguma termiņš var tikt pagarināts, ja tas ir atļauts saskaņā ar Latvijas Republikas tiesību aktos noteikto.
   4. Izsoles objekta sākumcena (Vienreizējs maksājums par Apbūves tiesības piešķiršanu) - 0,00 EUR (nulle euro)
   5. Izsoles solis – 255,00 EUR (divi simti piecdesmit pieci euro), solīšana sākas ar Izsoles objekta sākumcena + 1 solis.
2. Izsoles pretendents (fiziska vai juridiska persona, kas iesniegusi pieteikumu atbilstoši Noteikumu 5.2.1.punktam)
   1. Izsolē var piedalīties jebkura fiziska persona vai juridiska persona:
      1. kurai nav parādsaistību pret Limbažu novada pašvaldību;
      2. kura ir reģistrēta normatīvajos aktos noteiktajā kārtībā (*attiecas uz juridisku personu*);
      3. kurai saskaņā ar likuma "Par nodokļiem un nodevām" 74.pantu vai valstī, kurā tā reģistrēta vai kurā atrodas tās pastāvīgā dzīvesvieta, saskaņā ar attiecīgās ārvalsts normatīvajiem aktiem pēdējās datu aktualizācijas datumā uz pieteikuma iesniegšanas dienu nav neizpildītas saistības nodokļu (tai skaitā valsts sociālās apdrošināšanas) jomā.
      4. kurai nav pasludināts maksātnespējas process, nav ierosināta tiesiskās aizsardzības procesa lieta, nav apturēta vai pārtraukta tās saimnieciskā darbība, nav uzsākta tiesvedība par tās bankrotu;
      5. kura ir saņēmusi Noteikumu 5.2.4. punktā minēto Komisijas uzaicinājumu reģistrēties dalībai izsolē un pēc izsoles daļas publicēšanas elektronisko izsoļu vietnē <https://izsoles.ta.gov.lv> ir iemaksājusi Limbažu novada pašvaldības kontā Noteikumu 6.punktā minēto Izsoles dalības maksu un Noteikumu 7.punktā minēto drošības naudu, kā arī elektroniskās izsoles vietnes administratoram maksu par dalību izsolē normatīvajos aktos noteiktajā apmērā, saskaņā ar elektronisko izsoļu vietnē reģistrētam lietotājam sagatavotajiem rēķiniem;
      6. kura (vai kuras juridiskās personas valdes vai padomes loceklis, patiesā labuma guvējs, pārstāvēt tiesīgā persona vai prokūrists, vai persona, kura ir pilnvarota pārstāvēt juridisko personu darbībās, kas saistītas ar filiāli) nav reģistrēta sankciju sarakstā <https://sankcijas.fid.gov.lv/>;
      7. kura, vai kuras īpašnieks vai kapitāldaļu turētājs (juridiskai personai) nav reģistrēta valstīs, kas nodokļu nolūkos nesadarbojas Eiropas Savienības cīņā pret izvairīšanos no nodokļu maksāšanas un nodokļu apiešanas, tajā skaitā valstīs, kuras konkrētā termiņā nav izpildījušas savas saistības ievērot labas nodokļu pārvaldības kritērijus, un valstīs, kuras ir atteikušās to darīt (<https://www.consilium.europa.eu/lv/policies/eu-list-of-non-cooperative-jurisdictions/#countries> ).
      8. kura ir apliecinājusi (*atzīme Pielikumā Nr.2 pievienotajā formā*), ka Limbažu novada pašvaldība kā kredītinformācijas lietotājs ir tiesīga pieprasīt un saņemt kredītinformāciju, tai skaitā ziņas par pretendenta kavētajiem maksājumiem un tā kredītreitingu, no Limbažu novada pašvaldības pieejamām datubāzēm.
      9. Kura ir pierādījusi savu iepriekšējo pieredzi vēja parka ierīkošanā ar uzstādīto nominālo jaudu virs 50 MW (objekts vai objekti ir nodoti ekspluatācijā un nodrošina elektroenerģijas ražošanu, ko pierāda attiecīgā dokumentācija). Pretendents var pierādīt savu pieredzi ar personu, kas ar to saistīta atbilstoši Koncerna likuma noteikumiem.
   2. Pretendents pieteikumu un tam pievienojamos dokumentus iesniedz latviešu valodā. Dokumentus, kas sagatavoti citā valodā, iesniedz ar pievienotu pretendenta apliecinātu tulkojumu latviešu valodā atbilstoši normatīvo aktu prasībām.
   3. Komisijai ir tiesības pieprasīt, lai pretendents izskaidro vai papildina tā pieteikumā un tam pievienotajos dokumentos ietverto informāciju. Ja pretendents Komisijas noteiktajā termiņā neiesniedz pieprasīto informāciju, pretendenta pieteikumu un tam pievienotos dokumentus Komisija vērtē pēc tās informācijas, kas ir Komisijas rīcībā.
   4. Piedalīšanās Izsolē ir brīvas gribas izpausme.
   5. Visiem ir vienādi Izsoles noteikumi un iespējas sacensties par Apbūves tiesības līguma slēgšanas tiesību iegūšanu.
3. Izsoles pretendentu reģistrēšana Izsoles dalībnieku reģistrā
   1. Pretendentu reģistrācija Izsolei notiek divās kārtās:
      1. pieteikšanās dalībai Izsolē līdz 2024. gada 12. februārim, pēc kura tiek veikta pretendentu atbilstības pārbaude atbilstoši Noteikumu 5.2.2.punktam,
      2. Pretendentu atbilstības pārbaudi izturējušo pretendentu autorizācija elektronisko izsoļu vietnē <https://www.izsoles.ta.gov.lv> laika posmā no 2024.gada 12. marta līdz 2024.gada 1.aprīlim (ieskaitot).
   2. Pretendentu pieteikšanās dalībai Izsolē un to atbilstības pārbaude notiek šādā kārtībā:
      1. Izsoles pretendentam līdz 2023. gada 6. novembrim (ieskaitot) rakstiski jāiesniedz Izsoles pieteikums ar pielikumiem vienā no sekojošiem veidiem:
         1. elektroniski uz e-pastu: [aloja@limbazunovads.lv](mailto:aloja@limbazunovads.lv);
         2. personīgi iesniedzot, sūtot pa pastu vai nodrošinot, ka pieteikums tiek saņemts Limbažu novada pašvaldības Alojas apvienības pārvaldē, Jūras ielā 13, Alojā, darba dienās no 800-1200 un 1300-1600, ne vēlāk kā līdz 2024. gada 12. februārim (ieskaitot). Pieteikums un tā pielikumi iesniedzami slēgtā (aizlīmētā) aploksnē, uz kuras norādīta atzīme: *Pieteikums izsolē “Par apbūves tiesības piešķiršanu vēja turbīnas ierīkošanai īpašumā Magones, Alojas pag., Limbažu novadā”.*
      2. piesakoties pretendentam jāiesniedz šādi dokumenti, kas ir parakstīti un/vai apliecināti normatīvajos aktos noteiktajā kārtībā:
         1. Pieteikums, atbilstoši Noteikumu pielikumā Nr.2 pievienotajai formai;
         2. Ja Pretendents (juridiska persona) reģistrēts ārvalstīs, tad attiecīgās valsts kompetentās institūcijas izsniegts dokuments, kas apliecina reģistrāciju atbilstoši tās valsts normatīvo aktu prasībām;
         3. Ja pretendents (juridiska persona) reģistrēts ārvalstīs, tad attiecīgās valsts kompetentās institūcijas izsniegts dokuments, kurā norādīti juridiskās personas valdes locekļi, padomes locekļi (ja tāda izveidota), patiesā labuma guvēji, pārstāvēt tiesīgās personas vai prokūristi, vai personas, kuras ir pilnvarotas pārstāvēt juridisko personu darbībās, kas saistītas ar filiāli;
         4. Pieredzes apliecinājumu vēja parka ierīkošanā ar jaudu virs 50 MW (*atzīme Pielikumā Nr.2 pievienotajā formā)*, pēc izvēles pievienojot dokumentus, kas to apliecina.
         5. Ja pretendents reģistrēts ārvalstīs, tad iesniedz attiecīgās valsts kompetentās institūcijas izsniegtu izziņu, kas apliecina, ka valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem nav neizpildītas saistības nodokļu jomā;
         6. Ja pretendents reģistrēts ārvalstīs, tad iesniedz attiecīgās valsts kompetentās institūcijas izsniegtu izziņu par to, ka pretendentam nav pasludināts maksātnespējas process, nav ierosināta tiesiskās aizsardzības procesa lieta, nav apturēta vai pārtraukta tā saimnieciskā darbība, nav uzsākta tiesvedība par tā bankrotu.
      3. Izziņas un citus dokumentus, kurus izsniedz Latvijas kompetentās institūcijas, Komisija pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Komisija pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
      4. Pēc Noteikumu 5.2.2.punktā minēto dokumentu iesniegšanas Komisija veic Pretendentu atbilstības pārbaudi Noteikumu 4.1.punkta prasībām un lemj par to atbilstību. Pēc atbilstības pārbaudes veikšanas, bet ne vēlāk kā līdz 2024.gada 12.martam, Komisija nosūta Izsoles pretendentam uzaicinājumu reģistrēties dalībai Izsolē izsoļu portālā <https://izsoles.ta.gov.lv>, vai nosūta atteikumu dalībai izsolē.
      5. Izsoles pretendenti, savlaicīgi reģistrējas elektronisko izsoļu portālā atbilstoši Elektronisko izsoļu vietnes lietošanas noteikumiem (pieejami <https://izsoles.ta.gov.lv/noteikumi/1>).
      6. Ziņas par pretendentu tiek iekļautas Izsoļu dalībnieku reģistrā~~.~~
      7. Pēc Noteikumu 5.2.4.punktā saņemtā uzaicinājuma Pretendents, kā elektronisko izsoļu vietnē <https://izsoles.ta.gov.lv> reģistrēts lietotājs nosūta Izsoles rīkotājam lūgumu par autorizēšanu dalībai Izsolē un veic Noteikumu 4.1.5.punktā minētos maksājumus.
      8. 3 (trīs) darba dienu laikā pēc informācijas saņemšanas par Noteikumu 4.1.5. punktā minēto maksājumu veikšanu, Izsoles rīkotājs, izmantojot elektronisko izsoļu vietnē pieejamo rīku, autorizē Izsoles pretendentu dalībai Izsolē. Pēc autorizēšanas Pretendents kļūst par Izsoles dalībnieku.
   3. Informāciju par autorizēšanu dalībai Izsolē Izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu. Autorizējot personu Izsolei, katram solītājam elektronisko izsoļu vietnes sistēma automātiski izveido unikālu identifikatoru.
   4. Izsoles pretendents netiek autorizēts dalībai izsolē elektronisko izsoļu vietnē <https://izsoles.ta.gov.lv> uz attiecīgo Izsoles daļu, ja:
      1. nav vēl iestājies vai ir beidzies pretendentu reģistrācijas termiņš;
      2. pretendents neatbilst kādai no Noteikumu 4.1.punktā noteiktajām prasībām;
      3. Komisija ir nosūtījusi pretendentam uzaicinājumu reģistrēties dalībai Izsolē izsoļu portālā <https://izsoles.ta.gov.lv>, bet tas nav uz to reģistrējies;
      4. Komisija ir nosūtījusi pretendentam uzaicinājumu reģistrēties dalībai Izsolē izsoļu portālā https://izsoles.ta.gov.lv, Pretendents ir reģistrējies, bet nav veicis visus Noteikumu 4.1.5.punktā minētos maksājumus.
   5. Izsoles rīkotājs nav tiesīgs līdz Izsoles sākumam sniegt informāciju par Izsoles pretendentiem.
4. Izsoles dalības maksa

Izsoles dalības maksa Izsoles rīkotājam tiek noteikta 40.00 EUR (četrdesmit euro un 00 centi) un maksa par dalību izsolē elektroniskās izsoles vietnes administratoram normatīvajos aktos noteiktajā apmērā. Maksājumi veicami saskaņā ar elektronisko izsoļu vietnē uz attiecīgo Izsoles daļu reģistrētajam lietotājam sagatavotajos rēķinos norādītajiem kontiem. Izsoles dalības maksai Izsoles rīkotājam ir jābūt saņemtai Izsoles rīkotāja kontā ne vēlāk kā līdz 2024.gada 1. aprīlim (ja elektronisko izsoļu vietnes automātiski sagatavotajā rēķinā ir norādīts cits datums, nekā šajā punktā, jāievēro šajā punktā noteiktais apmaksas termiņš)[[1]](#footnote-1).

1. Drošības nauda
   1. Lai reģistrētos Izsolei elektronisko izsoļu vietnē <https://izsoles.ta.gov.lv>, Pretendents iemaksā drošības naudu par Izsoles objektu viena gada inženierizpētes un projektēšanas posma apbūves tiesības maksas apmērā - 2000,00 EUR (divi tūkstoši euro apmērā). Drošības naudas maksai Izsoles rīkotājam ir jābūt saņemtai Izsoles rīkotāja kontā ne vēlāk kā līdz 2024.gada 1. aprīlim.
   2. Izsoles uzvarētājam Drošības nauda tiek ieskaitīta Apbūves tiesības maksā. Ja Drošības naudas apmērs ir lielāks par Līguma 1.8.punktā noteikto maksājumu, tad starpība tiek ieskaitīta Izpētes posma apbūves tiesības maksā.
   3. Izsoles uzvarētājam drošības nauda netiek atmaksāta, ja tas pēc Izsoles rezultātu apstiprināšanas paziņojumā norādītajā termiņā atsakās slēgt Apbūves tiesības līgumu.
   4. Ja elektroniskajā izsoļu vietnē <https://izsoles.ta.gov.lv> solījumu veicis tikai viens Izsoles dalībnieks un tas atsakās slēgt Apbūves tiesības līgumu paziņojumā norādītajā termiņā atbilstoši Noteikumu nosacījumiem, drošības nauda atmaksāta netiek.
2. **Izsoles norise**
   1. Izsole sākas elektronisko izsoļu vietnē <https://izsoles.ta.gov.lv> 2024. gada 12. martā plkst.13:00 un noslēdzas 2024. gada 11. aprīlī plkst. 13:00. Izsoles pretendenti iesniedz pieteikumu izsolei elektronisko izsoļu vietnē <https://izsoles.ta.gov.lv>.
   2. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā nodrošinājuma naudu šajos noteikumos norādītajā apmērā un termiņā, kā arī maksu par dalību izsolē vietnes administratoram normatīvajos aktos noteiktajā apmērā, saskaņā ar elektronisko izsoļu vietnē reģistrētam lietotājam sagatavotu rēķinu.
   3. Izsoles rīkotājs autorizē izsoles pretendentu dalībai izsolē, kurš izpildījis visus izsoles priekšnoteikumus.
   4. Izsoles dalībnieks elektroniski var veikt solījumus no brīža, kad tas noteiktajā kārtībā autorizēts dalībai izsolē, līdz brīdim, kad izsole ir noslēgusies.
   5. Solīšana sākas no izsoles sākumcenas. Solītājs nevar reģistrēt solījumu, kas ir mazāks par izsoles sākumcenu vai vienāds ar to, atšķiras no izsoles sludinājumā noteiktā izsoles soļa t.i. par 0,00 EUR (nulle euro), vai ir mazāks par iepriekš reģistrētajiem solījumiem vai vienāds ar tiem.
   6. Reģistrētos solījumus nevar atsaukt vai mainīt.
   7. Elektronisko izsoļu vietnē solījumi tiek reģistrēti hronoloģiskā secībā, fiksējot nosolīto summu un solījuma reģistrēšanas laiku. Izsoles norises laikā šī informācija ir pieejama pašvaldībai un izsoles dalībniekiem.
   8. Izsoles norises laikā un pēc izsoles noslēguma elektronisko izsoļu vietnē ir publiski pieejama informācija par augstāko nosolīto cenu.
   9. Izsole noslēdzas 30 (trīsdesmitajā) dienā no Izsoles sludinājuma norādītā izsoles sākuma datuma plkst.13:00, bet, ja 30 (trīsdesmitā) diena iekrīt brīvdienā vai svētku dienā, - nākamajā darba dienā līdz plkst.13:00. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par piecām minūtēm.
   10. Ja pēdējās stundas laikā pirms izsoles noslēgšanas tiek konstatēti būtiski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas plkst.13:00.
   11. Pēc izsoles noslēgšanas solījumus vairs nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
   12. Izsoles dalībniekam, kurš nav ieguvis Apbūves tiesības, bet ir nosolījis nākamo augstāko vienreizējo maksājumu par apbūves tiesības piešķiršanu, drošības nauda tiek atmaksāta 15 (piecpadsmit) dienu laikā pēc apbūves tiesības līguma vēja turbīnas uzstādīšanai noslēgšanas ar Izsoles uzvarētāju, pārskaitot to uz dalībnieka norādīto bankas norēķinu kontu. Pārējiem Izsoles dalībniekiem, kas nav ieguvuši Apbūves tiesības drošības nauda tiek atmaksāta septiņu darba dienu laikā, ja izsoles dalībnieks ir izpildījis izsoles noteikumos noteiktās prasības. Nodrošinājums tiek atmaksāts, pārskaitot izsoles dalībnieka norādītajā kontā, vai, ja tāds norādījums nav bijis, kontā, no kura summa saņemta.
   13. Elektronisko izsoļu vietnē elektroniski sagatavotais akts uzskatāma par nodomu protokolu un tam ir informatīvs raksturs.
3. **Līguma slēgšanas un norēķina kārtība**
   1. Izsoles dalībniekam, kurš nosolījis augstāko cenu, tiek izrakstīts rēķins par apbūves tiesību maksas summu. Rēķins jāapmaksā divu nedēļu laikā. Izsoles dalības maksa netiek ieskaitīta norēķinos par nosolīto apbūves tiesību maksu.
   2. Maksājumā par apbūves tiesības piešķiršanu tiek ieskaitīta izsolē iemaksātā Drošības nauda. Ja Drošības naudas apmērs ir lielāks par Līguma 1.8.punktā noteikto maksājumu, tad starpība tiek ieskaitīta Izpētes posma apbūves tiesības maksā.
   3. Ja izsoles dalībnieks divu nedēļu laikā nav nomaksājis rēķinus, viņš zaudē tiesības uz apbūves tiesībām. Drošības nauda attiecīgajam izsoles dalībniekam netiek atmaksāta. Limbažu novada pašvaldības īpašuma privatizācijas un atsavināšanas komisija piedāvā apbūves tiesības iegūt izsoles dalībniekam, kurš izsolē nosolījis nākamo augstāko cenu un šim izsoles dalībniekam 10 (desmit) darbadienu laikā no paziņojuma saņemšanas dienas jāpaziņo izsoles rīkotājam par apbūves tiesību līguma slēgšanu par viņa nosolīto augstāko cenu, vienlaicīgi ar paziņojuma iesniegšanu veicot pilnu norēķinu par apbūves tiesībām.
   4. Pašvaldības īpašuma privatizācijas un atsavināšanas komisijas apstiprina izsoles rezultātus 10 (desmit) dienu laikā pēc šo noteikumu 9.1. punktā noteikto maksājumu veikšanas.
   5. Nosolītājam 30 (trīsdesmit) dienu laikā pēc izsoles rezultātu apstiprināšanas jāparaksta izsole objekta apbūves tiesību līgums (1.pielikums). Ja minētajā termiņā nosolītājs neparaksta vai iesniedz attiecīgu atteikumu, ir uzskatāms, ka Izsoles uzvarētājs no Apbūves tiesības līguma slēgšanas ir atteicies un tas zaudē iemaksāto drošības naudu
   6. Ja Izsoles uzvarētājs, kurš nosolījis augstāko vienreizējo maksājumu par Apbūves tiesības piešķiršanu attiecīgajai Izsoles daļai, atsakās slēgt Apbūves tiesības līgumu, Apbūves tiesības piešķīrējam ir tiesības secīgi piedāvāt slēgt Apbūves tiesības līgumu tam Izsoles dalībniekam, kurš piedāvājis nākamo augstāko vienreizējo maksājumu par Apbūves tiesības piešķiršanu.
   7. Izsoles dalībnieks, kurš nosolījis nākamo augstāko vienreizējo maksājumu par Apbūves tiesības piešķiršanu attiecīgajai Izsoles daļai, atbildi sniedz 10 (desmit) darba dienu laikā pēc Apbūves tiesības piešķīrēja rakstiska piedāvājuma saņemšanas dienas.
4. **Nenotikusi izsole**

10.1. Izsole atzīstama par nenotikušu, ja:

10.1.1. izsolei nav pieteicies neviens izsoles dalībnieks;

10.1.2. neviens no izsoles dalībniekiem, kas pieteicies izsolei, nepārsola sākumcenu;

10.1.3. nosolītājs nav samaksājis nosolīto cenu;

10.1.4. izsoles norises laikā vai 24 (divdesmit četru) stundu laikā pēc izsoles noslēguma saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu.

* + 1. ja neviens no izsoles dalībniekiem, kurš atzīts par nosolītāju, nenoslēdz *Apbūves tiesību* līgumu noteiktajā termiņā;
    2. ja izsolāmo objektu – Apbūves tiesību iegūst persona, kurai nav bijušas tiesības piedalīties izsolē.

10.2. Izsole atzīstama par spēkā neesošu, ja Izsoles rīkošanā ir pieļauta atkāpe no šajos Izsoles noteikumos paredzētās kārtības.

10.3. Ja izsole atzīta par nenotikušu, Pašvaldības īpašuma privatizācijas un atsavināšanas komisijai ir tiesības izsoles pretendentu pieteikšanās termiņu atjaunot un noteikt jaunu Izsoles dienu, par to attiecīgi publicējot sludinājumus laikrakstā „Latvijas Vēstnesis” un Limbažu novada pašvaldības mājas lapā [www.limbazunovads.lv](http://www.limbazunovads.lv)., vai izstrādāt jaunus izsoles noteikumus un iesniegt apstiprināšanai Limbažu novada domei.

**11. Izsoles komisijas lēmumu pārsūdzības kārtība**

* 1. Izsoles dalībniekam ir tiesības apstrīdēt Pašvaldības īpašuma privatizācijas un atsavināšanas izsoles komisijas pieņemtos lēmumus Limbažu novada domei 7 (septiņu) dienu laikā no attiecīgā lēmuma pieņemšanas dienas.
  2. Limbažu novada dome iesniegumu izskata 1 (viena) mēneša laikā un par lēmumu paziņo izsoles dalībniekam, kurš pārsūdzējis izsoles komisijas lēmumu.

1. **Personas datu aizsardzības jautājumi**
   1. Šīs sadaļas noteikumi nosaka fizisko personu datu apstrādes kārtību gadījumos, kad uz Izsoles gaitu ir attiecināma Eiropas Parlamenta un Padomes 2016.gada 27.aprīļa regula Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – GDPR).
   2. Personas datu apstrādes pamatojums – Izsoles īstenošana, Apbūves tiesības līguma noslēgšana un izpilde, GDPR 6.panta pirmās daļas b) un c) apakšpunkts. Izsolē iesniegtajos dokumentos norādīto fizisko personu dati tiks apstrādāti, lai nodrošinātu Izsoles norisi, Pretendenta iesniegto dokumentu izvērtēšanu, Apbūves tiesības līguma noslēgšanu un izpildi, atbilstoši normatīvajiem aktiem.
   3. Pretendents nodrošina, ka visu iesniegtajā dokumentācijā norādīto fizisko personu datu apstrādei, kuru veiks Komisija gan Izsolē, gan Apbūves tiesības līguma izpildē, ja ar Dalībnieku tiks noslēgts Apbūves tiesības līgums, ir nodrošināts personas datu apstrādes tiesiskais pamats normatīvajos aktos noteiktajā kārtībā.
   4. Pretendents nodrošina visu savā iesniegtajā dokumentācijā norādīto fizisko personu datu apstrādei, kuru veiks Komisija gan Izsolē, gan Apbūves tiesības līguma izpildē, ja ar Dalībnieku tiks noslēgts Apbūves tiesības līgums, informēšanu par paredzēto personas datu apstrādi.
   5. Personas datu apstrādes pārzinis: Limbažu novada pašvaldība, kontaktinformācija: Rīgas iela 16, Limbaži, e-pasts: [pasts@limbazunovads.lv](mailto:pasts@limbazunovads.lv).

1. Ministru kabineta 2018. gada 19. jūnija noteikumi Nr. 350 "Publiskas personas zemes nomas un apbūves tiesības noteikumi", 37.² punkts. <https://likumi.lv/ta/id/299999#p37_2> [↑](#footnote-ref-1)